*Projekts*

LATVIJAS REPUBLIKAS MINISTRU KABINETS

2016.gada \_\_\_\_\_\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_ \_­­­­­­­­­\_ .§)

**Noteikumi par publiskās lietošanas dzelzceļa infrastruktūras tīkla pārskata saturu**

Izdoti saskaņā ar Dzelzceļa likuma

28.panta trešo daļu

**I. Vispārīgie jautājumi**

1. Noteikumi nosaka publiskās lietošanas dzelzceļa infrastruktūras tīkla pārskata (turpmāk – tīkla pārskats) saturu.

2. Publiskās lietošanas dzelzceļa infrastruktūras pārvaldītājs (turpmāk - pārvaldītājs) publicē tīkla pārskatu par plānotajiem pakalpojumiem nākamajam vilcienu kustības grafika periodam, lai dotu iespēju sagatavot jaudas pieprasījumu attiecīgajam periodam un nodrošinātu pārredzamību un nediskriminējošu piekļuvi dzelzceļa infrastruktūrai un pakalpojumiem apkalpes vietās, kā arī nepieciešamo informāciju piekļuves tiesību izmantošanai.

3. Publiskās lietošanas dzelzceļa infrastruktūras pārvaldītāja būtisko funkciju veicējs un apkalpes vietas operators iesniedz iekļaušanai tīkla pārskatā nepieciešamo informāciju pārvaldītājam vismaz 30 dienas pirms tīkla pārskata vai tā grozījumu publicēšanas termiņa, par kuru informē pārvaldītājs.

4. Publiskās lietošanas dzelzceļa infrastruktūras pārvaldītāja būtisko funkciju veicējs un apkalpes vietas operators nodrošina, ka iekļaušanai tīkla pārskatā nepieciešamā informācija pārvaldītājam tiek iesniegta noteiktajā termiņā un tā ir pilnīga un patiesa.

**II. Tīkla pārskata saturs**

5. Tīkla pārskatā norāda:

5.1. pārvaldītāja un publiskās lietošanas dzelzceļa infrastruktūras pārvaldītāja būtisko funkciju veicēja nosaukumu, reģistrācijas numuru, juridisko adresi un veicamās funkcijas;

5.2. vispārīgu informāciju par pārskata periodu, teritoriju, dokumenta struktūru;

5.3. publiskās lietošanas dzelzceļa infrastruktūras raksturojumu, kas atbilst Valsts dzelzceļa administrācijas vestā dzelzceļa infrastruktūras reģistra datiem, un piekļuves nosacījumus šādai infrastruktūrai:

5.3.1. infrastruktūras tīkla shēmu, dzelzceļa iecirkņu caurlaides spēju, kustības intensitātes nosacījumus, tehnisko aprīkojumu ar signalizācijas un bloķēšanas sakaru sistēmām, staciju, vagonu tehniskās apkopes punktu, drošības posteņu un vilcienu kontroliekārtu izvietojuma sarakstu, valsts robežkontroles un muitas kontroles stacijas un robežšķērsošanas vietas;

5.3.2. infrastruktūras tehniskās ekspluatācijas nosacījumus un ierobežojumus;

5.3.3. tīmekļa vietni, kur ir pieejami Dzelzceļa likuma 5.panta 2.1 daļā minētie pārvaldītāja dokumenti attiecībā uz dzelzceļa infrastruktūras lietošanu;

5.4. pārvadātāja licences un drošības sertifikāta saņemšanas nosacījumus vai tīmekļa vietni, kur šāda informācija ir pieejama elektroniskā formātā bez maksas;

5.5. publiskās lietošanas dzelzceļa infrastruktūras pārvaldītāja būtisko funkciju veicēja iesniegto informāciju:

5.5.1. tīmekļa vietni, kur ir pieejama informācija par piekļuves publiskās lietošanas dzelzceļa infrastruktūrai maksas apmēru;

5.5.2. maksas aprēķināšanas shēmu un maksas iekasēšanas shēmu;

5.5.3. dzelzceļa pārvadājumu pakalpojumu tirgus segmentu sarakstu, kuros piemēro uzcenojumus;

5.5.4. izmaiņas maksā par piekļuvi publiskās lietošanas dzelzceļa infrastruktūrai, par kurām jau ir pieņemts lēmums vai kas ir paredzamas nākamajos piecos gados, ja tādas ir;

5.5.5. pārvadātājiem pieejamās publiskās lietošanas dzelzceļa infrastruktūras vispārīgie jaudas raksturlielumus un ierobežojumus, kas saistīti ar šīs infrastruktūras izmantošanu, ietverot iespējamās jaudas prasības apkopes darbiem;

5.5.6. jaudas sadales procedūras un ar tām saistītos termiņus, kā arī jaudas sadales shēmu, ja tāda ir;

5.5.7. kritērijus, ko pielieto jaudas sadales procesā, jo īpaši:

5.5.7.1. procedūras, saskaņā ar kurām pieteikuma iesniedzējs var pieprasīt jaudu;

5.5.7.2. pieteikuma iesniedzējiem piemērojamās prasības, tajā skaitā prasības, lai nodrošinātu pārvaldītājam pamatoti gaidāmos ieņēmumus nākotnē un infrastruktūras izmantošanu, ja tādas izvirzītas;

5.5.7.3. pieprasījumu iesniegšanas un jaudas sadales laika grafiku un procedūras, kuras ievēro, pieprasot informāciju par kustības grafika plānošanu, kā arī procedūras plānoto un neplānoto apkopes darbu grafika sastādīšanai;

5.5.7.4. principus, kas reglamentē koordinēšanas procesu un domstarpību izšķiršanas sistēmu, kas ir šā procesa daļa;

5.5.7.5. kārtību, kādā rīkojas, un kritērijus, kurus izmanto pārslogotas infrastruktūras gadījumā, tostarp vilcienu ceļa vienā mēnesī izmantošanas robežkvotu;

5.5.7.6. informāciju par infrastruktūras izmantošanas ierobežojumiem;

5.5.7.7. nosacījumus, ar kādiem, nosakot jaudas sadales prioritātes, tiek ņemta vērā infrastruktūras iepriekšējā noslogotība;

5.5.8. pasākumus, kas veikti, lai nodrošinātu pienācīgu attieksmi pret kravas pārvadājumiem, starptautiskiem pārvadājumiem un pēc kustības grafika izstrādāšanas pieejamās neizmantotās jaudas pieprasījumiem;

5.5.9. jaudas pieprasījuma veidlapu;

5.5.10. starptautisko vilcienu ceļu sadales procedūru;

5.5.11. infrastruktūrai piešķirto specializētās infrastruktūras statusu, ja tāds ir;

5.5.12. kritērijus, pēc kuriem konstatē, ka vilcienu ceļi netiek izmantoti;

5.5.13. domstarpību izšķiršanas un sūdzību izskatīšanas procedūras saistībā ar jautājumiem par piekļuvi dzelzceļa infrastruktūrai un pakalpojumiem un saistībā ar tīkla darbības uzlabošanas shēmu;

5.6. apkalpes vietas operatora iesniegto informāciju:

5.6.1. apkalpes vietas operatora nosaukumu, reģistrācijas numuru, juridisko adresi;

5.6.2. apkalpes vietu, kas ir savienota ar pārvaldītāja tīklu;

5.6.3. nosacījumus piekļuvei apkalpes vietai un pakalpojumu sniegšanai šajā vietā, maksu par piekļuvi apkalpes vietai un tajā sniegtajiem pakalpojumiem un apkalpes vietas tehnisko raksturojumu vai tīmekļa vietni, kur šāda informācija ir pieejama elektroniskā formātā bez maksas;

5.7. Līguma paraugu pamata vienošanās noslēgšanai starp publiskās lietošanas infrastruktūras pārvaldītāja būtisko funkciju veicēju, kā arī pārvaldītāju, ja tiek skarta tā darbības joma, un pieteikuma iesniedzēju.

**III. Noslēguma jautājums**

6. Atzīt par spēku zaudējušiem Ministru kabineta 2006.gada 6.jūnija noteikumus Nr.461 „Noteikumi par publiskās lietošanas dzelzceļa infrastruktūras pārskata (tīkla pārskata) saturu un publicēšanas kārtību” (Latvijas Vēstnesis, 2006, 90. nr.; 2015, 130. nr.).

**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2012.gada 21.novembra direktīvas [2012/34/E](http://eur-lex.europa.eu/eli/dir/2007/59?locale=LV)S, ar ko izveido vienotu Eiropas dzelzceļa telpu.

Ministru prezidents M.Kučinskis

Satiksmes ministrs U.Augulis

Iesniedzējs: satiksmes ministrs U.Augulis

Vīza: valsts sekretārs K.Ozoliņš

06.04.2016 09:49

778

Juris Zālītis

67028373, juris.zalitis@sam.gov.lv